
Ændring		1

Forslag til forordning
Betragtning 1 a (ny)
	

	Kommissionens forslag
	Ændring

	
	(1a)	Kviksølv er et kemikalium, som udgør en global udfordring for miljøet, fordi det spredes gennem luften over store afstande, er persistent, når først det er blevet udledt af mennesker i miljøet, og kan bioakkumuleres i økosystemer. Kviksølv har også betydelige negative virkninger for menneskers sundhed og overføres fra mødre til børn via moderkagen eller amning. Kviksølvforurening af miljøet kan skyldes menneskers aktiviteter, herunder utilstrækkelig håndtering af kviksølvaffald, kremering eller ukorrekt anvendelse af obligatoriske filtre i tandlægeklinikker.



Ændring		2

Forslag til forordning
Betragtning 4
	

	Kommissionens forslag
	Ændring

	(4)	Derfor bør anvendelsen af tandfyldningsamalgam til tandbehandling af alle medlemmer af befolkningen forbydes, idet muligheden for at anvende tandfyldningsamalgam til patienter med særlige medicinske behov bevares. For at forhindre, at tandfyldningsamalgam, som er forbudt på EU-markedet, fremstilles med henblik på eksport fra Unionen, er det nødvendigt at forbyde fremstilling og eksport af tandfyldningsamalgam. Artikel 10 i forordning (EU) 2017/852 bør derfor ændres.
	(4)	I betragtning af tilgængeligheden af kviksølvfrie alternativer, de overkommelige priser på alternative materialer samt den nuværende overgang til kviksølvfrie fyldninger i mange medlemsstater bør anvendelsen af tandfyldningsamalgam til tandbehandling af alle medlemmer af befolkningen forbydes, idet muligheden for at anvende tandfyldningsamalgam til patienter med særlige medicinske behov bevares. Der er allerede gjort fremskridt med at gå over til kviksølvfrie alternativer til tandfyldning i mange medlemsstater, hvilket understreger gennemførligheden af og behovet for dette forbud som en omkostningseffektiv måde at forebygge yderligere kviksølvforurening på. For at forhindre, at tandfyldningsamalgam, som er forbudt på EU-markedet, fremstilles med henblik på eksport fra Unionen, er det nødvendigt at forbyde fremstilling og eksport af tandfyldningsamalgam. Artikel 10 i forordning (EU) 2017/852 bør derfor ændres.



Ændring		3

Forslag til forordning
Betragtning 4 a (ny)
	

	Kommissionens forslag
	Ændring

	
	(4a)	Krematorier er en betydelig kilde til udledning af kviksølv i atmosfæren, og selv med en udfasning af tandfyldningsamalgam vil krematorierne fortsat bidrage til kviksølvforureningen af luft, vand og jord. Det er nødvendigt at indsamle oplysninger om de foranstaltninger, der gennemføres i medlemsstaterne, og udarbejde retningslinjer for krematorier for at sikre en passende forebyggelse af forurening og afbøde virkningerne for miljøet og menneskers sundhed.



Ændring		16
Forslag til forordning
Betragtning 4 b (ny)
	

	Kommissionens forslag
	Ændring

	
	(4b)	For at begrænse de socioøkonomiske konsekvenser af en overgang til kviksølvfrie fyldninger med hensyn til omkostningerne ved tandpleje for patienter og tandlæger bør medlemsstaterne bestræbe sig på at sikre, at der stilles passende godtgørelse for kviksølvfrie alternativer til rådighed. Udfasningen af tandfyldningsamalgam bør ledsages af faglig uddannelse for tandlæger, hvis det er relevant, så de kan tilpasse sig nye teknikker.



Ændring		4

Forslag til forordning
Betragtning 5
	

	Kommissionens forslag
	Ændring

	(5)	I henhold til artikel 4, stk. 1, i Europa-Parlamentets og Rådets direktiv 2011/65/EU44 er det forbudt at bringe visse former for elektrisk og elektronisk udstyr, der indeholder kviksølv, i omsætning på EU-markedet og at importere dette udstyr i Unionen. Bilag III til nævnte direktiv indeholder en liste, som bl.a. omfatter visse lyskilder tilsat kviksølv, der er undtaget fra nævnte forbud indtil de deri angivne datoer. Denne undtagelse udløb allerede den 13. april 2016 for ikkelineære halofosfatrør, og den udløb den 24. februar 2023 eller vil udløbe den 24. februar 2027 for visse kompaktlysstofrør, lineære lysstofrør og højtryksnatriumlamper til almene belysningsformål samt for ikkelineære lysstofrør af typen triband-phosphor (ikke-lineære trepulverrør). Desuden er visse lineære lysstofrør til almene belysningsformål opført i beslutning MC-4/3, der blev vedtaget på det fjerde møde den 21.-25. marts 2022 i partskonferencen under Minamatakonventionen om kviksølv45, med henblik på et fremtidigt forbud. Denne beslutning blev støttet af Unionen ved Rådets afgørelse (EU) 2022/54946. Da visse af disse lyskilder i øjeblikket ikke er omfattet af del A i bilag II til forordning (EU) 2017/852, bør de af konsekvenshensyn medtages heri, så fremstilling og eksport af dem forbydes fra datoerne i overensstemmelse med bilag III til direktiv 2011/65/EU og de mest ambitiøse datoer i beslutning MC-4/3.
	(5)	I henhold til artikel 4, stk. 1, i Europa-Parlamentets og Rådets direktiv 2011/65/EU44 er det forbudt at bringe visse former for elektrisk og elektronisk udstyr, der indeholder kviksølv, i omsætning på EU-markedet og at importere dette udstyr i Unionen. Bilag III til nævnte direktiv indeholder en liste, som bl.a. omfatter visse lyskilder tilsat kviksølv, der er undtaget fra nævnte forbud indtil de deri angivne datoer. Denne undtagelse udløb allerede den 13. april 2016 for ikkelineære halofosfatrør, den 24. februar 2023 for visse kompaktlysstofrør og den 24. august 2023 for lineære lysstofrør til almene belysningsformål. For ikkelineære lysstofrør af typen triband-phosphor (ikkelineære trepulverrør) udløber undtagelsen den 24. februar 2025. Undtagelsen for de fleste højtryksnatriumlamper til almene belysningsformål med forbedret farvegengivelsesindeks udløb den 24. februar 2023, mens undtagelsen for de øvrige samt for andre højtryksnatriumlamper til almene belysningsformål udløber den 24. februar 2025. Desuden er visse lineære lysstofrør til almene belysningsformål opført i beslutning MC-4/3, der blev vedtaget på det fjerde møde den 21.-25. marts 2022 i partskonferencen under Minamatakonventionen om kviksølv45, med henblik på et fremtidigt forbud. Denne beslutning blev støttet af Unionen ved Rådets afgørelse (EU) 2022/54946. Da det er hensigtsmæssigt at forbyde eksport fra Unionen af de resterende lyskilder tilsat kviksølv hurtigst muligt, og visse af disse lyskilder i øjeblikket ikke er omfattet af del A i bilag II til forordning (EU) 2017/852, bør de af konsekvenshensyn medtages heri, så fremstilling og eksport af dem forbydes fra de datoer, der er fastsat i bilag III til direktiv 2011/65/EU, og de mest ambitiøse datoer i beslutning MC-4/3. Desuden kan der opnås betydelige sidegevinster ved at udfase eksporten af lyskilder tilsat kviksølv så hurtigt som muligt, da kviksølvfrie alternativer er mere energieffektive og derfor vil forhindre udledningen af adskillige ton CO2.

	__________________
	__________________

	44 Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (EUT L 174 af 1.7.2011).
	44 Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (EUT L 174 af 1.7.2011).

	45 Rådets afgørelse (EU) 2022/549 af 17. marts 2022 om den holdning, der skal indtages på Den Europæiske Unions vegne under anden del af fjerde møde i partskonferencen under Minamatakonventionen om kviksølv for så vidt angår vedtagelsen af en afgørelse om ændring af bilag A og B til nævnte konvention (EUT L 107 af 6.4.2022, s. 78).
	45 Rådets afgørelse (EU) 2022/549 af 17. marts 2022 om den holdning, der skal indtages på Den Europæiske Unions vegne under anden del af fjerde møde i partskonferencen under Minamatakonventionen om kviksølv for så vidt angår vedtagelsen af en afgørelse om ændring af bilag A og B til nævnte konvention (EUT L 107 af 6.4.2022, s. 78).

	46 Rådets afgørelse (EU) 2022/549 af 17. marts 2022 om den holdning, der skal indtages på Den Europæiske Unions vegne under anden del af fjerde møde i partskonferencen under Minamatakonventionen.
	[bookmark: _GoBack]46 Rådets afgørelse (EU) 2022/549 af 17. marts 2022 om den holdning, der skal indtages på Den Europæiske Unions vegne under anden del af fjerde møde i partskonferencen under Minamatakonventionen om kviksølv for så vidt angår vedtagelsen af en afgørelse om ændring af bilag A og B til nævnte konvention (EUT L 107 af 6.4.2022, s. 78).



Ændring		5

Forslag til forordning
Betragtning 5 a (ny)
	

	Kommissionens forslag
	Ændring

	
	(5a)	I lyset af kviksølvs og kviksølvforbindelsers skadelige virkninger på menneskers sundhed og miljøet bør eksponeringen og emissionerne yderligere minimeres så meget som muligt. Nylige rapporter viser, at europæiske virksomheder fremstiller og eksporterer kviksølvforbindelser, som anvendes til ikketilladte formål, navnlig i kosmetiske produkter. Kommissionen bør derfor aflægge rapport om gennemførelsen og håndhævelsen af Minamatakonventionen, navnlig med hensyn til anvendelsen af kviksølv og kviksølvforbindelser i kosmetiske produkter og til fremstillingen, importen og eksporten af kviksølv og kviksølvforbindelser til ikketilladte anvendelser. Kommissionen bør yderligere vurdere de resterende anvendelser af kviksølv, f.eks. til porøsimetri og i fyrtårne og vacciner, samt behovet for at ændre listen over store affaldskilder og eventuelt foreslå foranstaltninger til at udfase sådanne anvendelser og regulere fremstillingen, importen og eksporten til sådanne formål.



Ændring		6
Forslag til forordning
Betragtning 5 b (ny)
	

	Kommissionens forslag
	Ændring

	
	(5b)	På grund af manglen på ordentlige systemer til indsamling af produkter tilsat kviksølv i ikkeelektronisk og elektronisk affald forekommer der fortsat sekundære kviksølvemissioner fra deponeringsanlæg og affaldsforbrændingsanlæg, hvilket viser, at der er behov for at indsamle sådanne produkter særskilt og på en miljømæssigt forsvarlig måde.



Ændring		7

Forslag til forordning
Artikel 1 – stk. 1 – nr. 1 – litra a
Forordning (EU) 2017/852
Artikel 10 – stk. 2a
	

	Kommissionens forslag
	Ændring

	2a.	Fra den 1. januar 2025 må tandfyldningsamalgam ikke anvendes til tandbehandling af noget medlem af befolkningen, medmindre tandlægen finder, at det er strengt nødvendigt på grundlag af patientens særlige medicinske behov."
	2a.	Fra den 1. januar 2025 må tandfyldningsamalgam ikke anvendes til tandbehandling af noget medlem af befolkningen, medmindre tandlægen finder, at det er strengt nødvendigt på grundlag af patientens behørigt begrundede særlige medicinske behov."



Ændring		8
Forslag til forordning
Artikel 1 – stk. 1 – nr. 1 a (nyt)
Forordning (EU) 2017/852
Artikel 11 – stk. 1 a (nyt)
	

	Kommissionens forslag
	Ændring

	
	1a)	I artikel 11 tilføjes følgende stykke:

	
	"Produkter tilsat kviksølv, der stadig er i omløb, og som ikke længere kan anvendes, betragtes som affald og indsamles særskilt og på en miljømæssigt forsvarlig måde."



Ændring		9

Forslag til forordning
Artikel 1 – stk. 1 – nr. 1 b (nyt)
Forordning (EU) 2017/852
Artikel 18 – stk. 3 a (nyt)
	

	Kommissionens forslag
	Ændring

	
	1b)	I artikel 18 tilføjes følgende stykke:

	
	"3a.	Senest den 30. juni 2024 og derefter hvert andet år aflægger medlemsstaterne rapport til Kommissionen om planlagte og gennemførte foranstaltninger til reduktion af kviksølvemissioner og -udslip fra krematorier.

	
	Kommissionen gør de oplysninger om foranstaltninger, som medlemsstaterne har indberettet i overensstemmelse med første afsnit, offentligt tilgængelige."



Ændring		10

Forslag til forordning
Artikel 1 – stk. 1 – nr. 1 c (nyt)
Forordning (EU) 2017/852
Artikel 19 – stk. 1 a (nyt)
	

	Kommissionens forslag
	Ændring

	
	1c)	I artikel 19 indsættes følgende stykke:

	
	"1a. 	Senest den 31. december 2025 aflægger Kommissionen rapport til Europa-Parlamentet og Rådet om reduktionen af kviksølvemissioner og -udslip fra krematorier på grundlag af den rapportering, der er omhandlet i artikel 18, stk. 3a, og udarbejder, hvis det er relevant, retningslinjer for reduktionsteknologier til at begrænse og nedbringe kviksølvemissioner og -udslip fra krematorier under hensyntagen til eksisterende retningslinjer."



Ændring		11

Forslag til forordning
Artikel 1 – stk. 1 – nr. 1 d (nyt)
Forordning (EU) 2017/852
Artikel 19 – stk. 2 a (nyt)
	

	Kommissionens forslag
	Ændring

	
	1d)	I artikel 19 indsættes følgende stykke:

	
	"2a.	Senest den 30. juni 2026 forelægger Kommissionen Europa-Parlamentet og Rådet en rapport med en vurdering af muligheden for at ophæve undtagelserne for anvendelse af tandfyldningsamalgam, jf. artikel 10, senest i 2030. Rapporten skal også indeholde en redegørelse for de sundhedsmæssige konsekvenser for patienter generelt og patienter, der er afhængige af amalgamfyldninger.

	
	Kommissionen foreslår, hvis det er relevant, foranstaltninger sammen med den rapport, der er omhandlet i første afsnit.

	
	Senest den 31. december 2026 aflægger Kommissionen rapport til Europa-Parlamentet og Rådet om:

	
	a) 	gennemførelsen og håndhævelsen af konventionen, herunder for så vidt angår konventionsparternes udfasning af kviksølv i kosmetiske produkter senest i 2025 samt begrænsningen og elimineringen af fremstillingen, importen og eksporten af kviksølvforbindelser til ulovlig praksis i Unionen og globalt

	
	b)	 behovet for at udfase de resterende anvendelser af kviksølv, f.eks. i fyrtårne og til porøsimetri

	
	c) 	nødvendigheden af at udvide listen over kviksølvaffaldskilder, jf. artikel 11.

	
	Sammen med den rapport, der er omhandlet i dette stykkes tredje afsnit, foreslår Kommissionen, hvis det er relevant, foranstaltninger såsom en revision af Europa-Parlamentets og Rådets forordning (EU) nr. 649/20121a og eksportrestriktioner for kviksølvamidchlorid (HgNH2Cl).

	
	__________________________________

	
	1a Europa-Parlamentets og Rådets forordning (EU) nr. 649/2012 af 4. juli 2012 om eksport og import af farlige kemikalier (EUT L 201 af 27.7.2012, s. 60)."



Ændring		12

Forslag til forordning
Artikel 1 – stk. 1 – nr. 1 e (nyt)
Forordning (EU) 2017/852
Artikel 19 – stk. 3
	

	Gældende ordlyd
	Ændring

	
	(1e)	Artikel 19, stk. 3, affattes således:

	3. 	Kommissionen fremsætter, hvis det er hensigtsmæssigt, et lovforslag sammen med sine rapporter, der er omhandlet i stk. 1 og 2.
	"3. 	Kommissionen fremsætter, hvis det er hensigtsmæssigt, et lovforslag sammen med sine rapporter, der er omhandlet i denne artikel."



Ændring		13

Forslag til forordning
Bilag – punkt 1 – nr. 2
Forordning (EU) 2017/852
Bilag II – del A – punkt 4a
	Kommissionens forslag

	"4a. Lineære lysstofrør (LFL) af typen triband phosphor til almene belysningsformål, der ikke er omfattet af punkt 4, litra a).
	31.12.2027

	Ændring

	"4a. Lineære lysstofrør (LFL) af typen triband phosphor til almene belysningsformål, der ikke er omfattet af punkt 4, litra a).
	31.12.2025



Ændring		14

Forslag til forordning
Bilag – punkt 1 – nr. 2
Forordning (EU) 2017/852
Bilag II – del A – punkt 4c
	Kommissionens forslag

	4c. Ikkelineære lysstofrør af typen triband-phosphor.
	31.12.2027

	Ændring

	4c. Ikkelineære lysstofrør af typen triband-phosphor.
	31.12.2025



Ændring		15

Forslag til forordning
Bilag – punkt 1 – nr. 3
Forordning (EU) 2017/852
Bilag II – del A – punkt 5a
	Kommissionens forslag

	5a. Højtryksnatriumlamper (HPS) til almene belysningsformål.
	31.12.2025

	Ændring

	5a. Højtryksnatriumlamper (HPS) til almene belysningsformål med:

a)	P ≤ 105 W over 16 mg Hg
b)	105 W < P ≤ 155 W over 20 mg Hg
c)	P > 155 W over 25 mg Hg.
	31.12.2025

